Publication: Magyar Közlöny
Issue: MK-2003-78 (Year: 2003, Number: 78)
Era: 1990-2004
Section: (a továbbiakban: Ttv.) 19. §-ával, mivel kizárja annak lehetõségét, hogy az eltemettetõ teljes körû temetkezési szolgáltatást vegyen igénybe, holott a Ttv., és az annak végrehajtásáról szóló 145/1999. (X. 1.) Korm. rendelet (a továbbiakban: Vhr.) a teljes körû temetõi szolgáltatást „helyezi[k] elõtérbe”. Álláspontja szerint az Ör. 11. § (2) bekezdése kizárja a temetkezési vállalkozásokat egyes temetkezési szolgáltatásokból, s a Ttv. 25. § (1) bekezdésével ellentétes módon az üzemeltetõ kizárólagos feladatkörébe
Paragraph Index: 942

2. Az Alkotmánybíróság a továbbiakban azt vizsgálta, hogy önkormányzati rendelet alkotmányosan az üzemeltetõ kizárólagos tevékenységi körébe vonhat-e egyes temetkezési szolgáltatási tevékenységeket, tehát hogy nem ellentétes-e a Ttv.-vel az, hogy az Ör. bizonyos temetkezési szolgáltatások körében kizárta az üzemeltetõn (e tekintetben mint temetkezési szolgáltatón) kívül más temetkezési szolgáltatók tevékenységét. A Ttv. 41. § (3) bekezdés f) pontja alapján a temetkezési szolgáltatás, illetõleg a temetõben végzett egyéb vállalkozói tevékenységek ellátásának temetõi rendjét az önkormányzat rendeletében szabályozza. A Ttv. 42. §-a szerint ahol a köztemetõ fenntartási kötelezettségérõl az önkormányzat kegyeleti közszolgáltatási szerzõdés keretében gondoskodik, ott a temetõ használatának szabályait önkormányzati rendeletben kell megállapítani. Az Ör. rendelkezése szerint a köztemetõkben az önkormányzat az üzemeltetõ, illetve a temetkezési vállalkozók útján köteles gondoskodni a temetkezési szolgáltatásokról. Az Ör. egyes temetkezési szolgáltatások temetõn belüli 2003/78. szám ellátását sorolja az üzemeltetést is ellátó temetési szolgáltató kizárólagos tevékenységi körébe, e tevékenységek temetõn kívüli végzését (amelyek esetében a Ttv. erre lehetõséget ad) más temetkezési szolgáltató is elláthatja. A Ttv., valamint a Vhr. nem zárja ki azt, hogy a szolgáltatási tevékenységek közül egyeseket a temetõn kívül is lehessen végezni: az elhunyt eltemetése a Ttv. alapján kizárólag temetõben, vagy temetési emlékhelyen történhet, ám a temetéshez kapcsolódó egyes tevékenységek nem csupán a temetõben végezhetõk. Ezzel a szabályozási móddal ugyanakkor az Ör. kizárt minden temetkezési vállalkozót bizonyos temetkezési szolgáltatások temetõn belüli nyújtásából, s emellett az üzemeltetõ által nyújtott ezen szolgáltatások igénybevételéért az Ör.-ben meghatározott díjfizetési kötelezettséget állapított meg a temetkezési vállalkozók számára. Ily módon az Ör. ezen szolgáltatási tevékenységeket tulajdonképpen kivonta a temetkezési szolgáltatások fogalmi körébõl, s azokat „kvázi üzemeltetõi feladatként” szabályozta. E szolgáltatások ellátása tekintetében az üzemeltetõ, bár a Ttv. szerinti temetkezési szolgáltatást nyújt, az Ör. rendelkezésének eredményeként valójában nem szolgáltatóként jár el, illetve mint szolgáltató nincs azonos helyzetben a többi temetkezési szolgáltatóval. Ugyanakkor az Ör. a Ttv.-ben nem temetkezési szolgáltatásként szabályozott tevékenységet (pl. hûtés, sírhelyügyintézés) mint „temetõn belüli rész-szolgáltatást” szabályozott, amely ugyancsak ellentétes a Ttv. rendelkezéseivel. Az Alkotmány 44/A. § (2) bekezdése értelmében az önkormányzati rendelet nem lehet ellentétes magasabb szintû jogszabállyal. A helyi önkormányzatokról szóló

Source: https://magyarkozlony.hu/hivatalos-lapok/ae44786c6b358e682b1128c82dcab49105025e0c/dokumentumok/e65bed944575f7ba7930018e54d6cac76ebbd190/letoltes